CONSILIUL LOCAL AL MUNICIPIULUI CRAIOVA  

HOTĂRÂREA NR. 238

           Consiliul Local al Municipiului Craiova, întrunit în şedinţa ordinară din data de 30.10.2008;

    Având în vedere raportul nr.145960/2008 întocmit de Serviciul Registrul Agricol şi Măsurători Topo prin care se propune modificarea art.1 al Hotărârii Consiliului Local al Municipiului Craiova nr. 182/2008 referitoare la preluarea din domeniul public al statului şi administrarea Ministerului Apărării, prin Unitatea Militară 02523, în domeniul public al municipiului Craiova şi administrarea Consiliului Local al Municipiului Craiova, a unui teren în suprafaţă de 17,5688 ha din imobilul înregistrat sub nr.2985 Gherceşti la Ministerul Finanţelor  şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008; 

În conformitate cu prevederile Legii nr.213/1998 privind proprietatea publică şi regimul juridic al acesteia; 

     În conformitate cu art.36 alin.2 lit.c, art.45, alin.3 şi art.61 alin.2 din Legea nr.215/2001, republicată, privind administraţia publica locală;

hotărĂŞte:

Art.1.Se aprobă modificarea art. 1 din Hotărârea Consiliului Local al  Municipiului      Craiova nr. 182/2008, care va avea următorul conţinut:

„Se aprobă preluarea din domeniul public al statului şi din administrarea Ministerului Apărării, prin Unitatea Militară 02523, în domeniul public al municipiului Craiova şi administrarea Consiliului Local a terenului în suprafaţă de 17,5688 ha din imobilul înregistrat sub nr. 2985 Gherceşti şi identificat conform anexei care face parte integrantă din prezenta hotărâre, în vederea reconstituirii dreptului de proprietate, conform legilor fondului funciar”.

Art.2.Primarul Municipiului Craiova, prin aparatul de specialitate: Serviciul   Administraţie Publică Locală şi Serviciul Registrul Agricol şi Măsurători Topo vor aduce la îndeplinire prevederile prezentei hotărâri.

	     PREŞEDINTE DE ŞEDINŢĂ,
	CONTRASEMNEAZĂ,

	                          
	SECRETAR,

	       Alexandru GÎDĂR
	Nicoleta MIULESCU

